પોલીસ માટે આ વિગતો ઘણી હતી અને તરત જ એક ટીમ મોકલીને દીપ ની અટકાયત કરી ને આકરી પૂછપરછ કરતા તેણે આ બનાવ સાથે જોડાયેલા એક પછી એક પાના ખોલ્યા હતા. જેમાં તેણે જણાવ્યું હતું કે તેને 3 લાખ રૂપિયા નું દેવું થઈ જતા ઉઘરાણી કરવા વાળા ની ધમકીઓ સતત મળતી હતી. જેથી તેને કેતન ભાઈના દીકરા રુદ્રના અપહરણ ની યોજના બનાવી હતી. જેમાં તેના મિત્ર ના સગાભાઈ ની મદદ લીધી હતી. જે 17 વર્ષ નો છે. જે મુજબ તારીખ 27 ના રોજ સાંજે એક અન્ય સગીરની મદદ લઇ રુદ્રને એપાર્ટમેન્ટ પાસેના મેદાનમાં બોલાવીને દીપ અને 17 વર્ષ ના સગીરે બેહોશ કરી અપહરણ કરવાનો પ્રયાસ કર્યો હતો પણ રુદ્ર તેમને તાબે ન થતા તેમને રુદ્રના ગળા પર છરી મૂકી ડરાવા નો પ્રયાસ કર્યો હતો પણ છરી રુદ્રના ગળા માં ઘુસીં જતા તે મૃત્યુ પામયો હતો. ત્યારબાદ લાશને કરાઈ પાસે સાબરમતી નદીમાં ફેંકી દીધી હતી.